నన్నెచోడుడు మొట్టమొదటిసారిగా ""జాను తెనుగు"", వస్తు కవిత"" అనే పదాలను వాడాడు. జాను తెనుగు అంటే ఏమిటనే విషయంపై పండితుల మధ్య చాలా చర్చలు జరిగాయి. కన్నడంలో ""జాణ్ణుడి"" (చమత్కారమైన నుడి) అనే పదం నుండి ""జాను కవిత"" అనే ప్రయోగం వచ్చిందని ఒక అభిప్రాయం. ""జాను"" అనగా ఇంపైన, అందమైన, స్పష్టమైన భావం కల తెలుగు అని కొందరన్నారు. అందరి అభిప్రాయాలను క్రోడీకరించి జి.నాగయ్య చెప్పిన నిర్వచనం - ""తెలుగు భాషలో స్వభావసిద్ధంగా వాడే సంస్కృత సమాసాలను జనసామాన్యంలో వాడబడే దేశిదాలతో అన్వయించి, అన్వయ క్లిష్టత లేకుండా మంజులమై, సరసమై, ప్రసన్నమైన తెలుగు జాను తెనుగు